CELEX: 32012R0140
Language: lt
Date: 2012-02-17 00:00:00
Title: 2012 m. vasario 17 d. Komisijos įgyvendinimo reglamentas (ES) Nr. 140/2012 dėl leidimo natrio monenziną kaip viščiukų, iš kurių auginamos dedeklės, pašarų priedą (leidimo turėtojas – Huvepharma NV Belgium ) naudoti  Tekstas svarbus EEE

18.2.2012   
            
            
               LT
            
            
               Europos Sąjungos oficialusis leidinys
            
            
               L 47/18
            
         KOMISIJOS ĮGYVENDINIMO REGLAMENTAS (ES) Nr. 140/2012
   2012 m. vasario 17 d.
   dėl leidimo natrio monenziną kaip viščiukų, iš kurių auginamos dedeklės, pašarų priedą (leidimo turėtojas – Huvepharma NV Belgium) naudoti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas dėl leidimo naudoti natrio monenziną. Su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo natrio monenziną naudoti kaip viščiukų, iš kurių auginamos dedeklės, pašarų priedą, priskirtiną prie priedų kategorijos „kokcidiostatai ir histomonostatai“;
            
         
               (4)
            
            
               Komisijos reglamentu (EB) Nr. 109/2007 (2) natrio monenziną leista naudoti dešimt metų kaip mėsinių viščiukų ir kalakutų iki 16 sav. pašarų priedą;
            
         
               (5)
            
            
               Europos maisto saugos tarnyba (toliau – Tarnyba) 2011 m. lapkričio 15 d. priimtoje nuomonėje (3) padarė išvadą, kad siūlomomis naudojimo sąlygomis natrio monenzinas nedaro nepageidaujamo poveikio žmonių sveikatai, gyvūnų sveikatai arba aplinkai ir kad jis veiksmingai apsaugo nuo Eimeria užkratų. Be to, Tarnyba patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (6)
            
            
               atlikus natrio monenzino vertinimą, nustatyta, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos yra įvykdytos. Todėl turėtų būti leista naudoti minėtą preparatą, kaip nurodyta šio reglamento priede;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priskirtiną prie priedų kategorijos „kokcidiostatai ir histomonostatai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. vasario 17 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 31, 2007 2 6, p. 6.
   
      (3)  EMST leidinys (2011 m.); 9(12):2442.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
                  (Prekinis pavadinimas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
               
                  Laikina didžiausia leidžiamoji koncentracija (DLK) tam tikruose gyvūninės kilmės maisto produktuose
               
            
                  Veikliosios medžiagos kiekis mg vienam kilogramui visaverčio pašaro, kurio drėgnis 12 %
               
            
                  
                     Kokcidiostatai ir histomonostatai
                  
               
            
                  51701
               
               
                  
                     Huvepharma NV Belgija
                  
               
               
                  Natrio monenzinas
                  (Koksidinas)
               
               
                  
                               
                           
                           
                              
                                 Priedo sudėtis
                              
                              
                                           
                                       
                                       
                                          Natrio monenzino, kaip techninės medžiagos, ekvivalentas monenzino aktyvumui: 25 %
                                       
                                    
                                           
                                       
                                       
                                          Perlitas: 15 %–20 %
                                       
                                    
                                           
                                       
                                       
                                          Kalcio karbonatas q.s.100 %
                                       
                                    
                        
                               
                           
                           
                              
                                 Veiklioji medžiaga
                              
                              C36H61O11Na
                              Natrio druska iš polieterinės monokarboksilinės rūgšties, gauta iš Streptomyces cinnamonnensis 28682, LMG S-19095, miltelių pavidalo.
                              Sudėtis
                              
                                           
                                       
                                       
                                          Monenzinas A: ne mažiau kaip 90 %
                                       
                                    
                                           
                                       
                                       
                                          Monenzinas A + B: ne mažiau kaip 95 %
                                       
                                    
                                           
                                       
                                       
                                          Monenzinas C: 0,2–0,3 %
                                       
                                    
                        
                               
                           
                           
                              
                                 Analizės metodas
                                  (1)
                              
                              Veikliosios medžiagos nustatymo metodas: didelio slėgio skysčių chromatografija su po kolonėlės naudojamu darinių sintetinimu ir UV/VIS (EN ISO standartinis metodas 14183:2008).
                           
                        
               
                  Viščiukai, iš kurių auginamos dedeklės
               
               
                  16 savaičių
               
               
                  100
               
               
                  125
               
               
                  
                              1.
                           
                           
                              Draudžiama naudoti bent vieną parą prieš skerdimą.
                           
                        
                              2.
                           
                           
                              Priedas maišomas su kombinuotaisiais pašarais kaip premiksas.
                           
                        
                              3.
                           
                           
                              Natrio monenzinas nemaišomas su kitais kokcidiostatais.
                           
                        
                              4.
                           
                           
                              Naudojimo instrukcijose nurodyti:
                              „Pavojingas arklinių šeimos gyvūnams. Šio pašaro sudėtyje yra jonoforo: vengti naudoti kartu su tiamulinu ir stebėti, ar neatsiranda galimų nepageidaujamų reakcijų, kai medžiaga naudojama kartu su kitomis vaistinėmis medžiagomis.“
                           
                        
                              5.
                           
                           
                              Dėvėti tinkamus apsauginius drabužius, pirštines ir naudoti akių ir (arba) veido apsaugos priemones. Naudoti tinkamas kvėpavimo takų apsaugos priemones, jei patalpos vėdinamos nepakankamai.
                           
                        
                              6.
                           
                           
                              Leidimo turėtojas planuoja ir vykdo atsparumo Eimeria spp. stebėsenos po pateikimo rinkai programą.
                           
                        
               
                  2022 m. kovo 9 d.
               
               
                  25 μg natrio monenzino kilograme drėgnos odos ir riebalų.
                  8 μg natrio monenzino kilograme drėgnų kepenų, inkstų ir raumenų.
               
            
         (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.